
NARVA LINNAVOLIKOGU 

Narva

Audiitori määramine

1. Asjaolud ja menetluse käik

Narva Linnavolikogu on 30.06.2022 otsusega nr 36 andnud Narva Linnavalitsuse Rahandusametile nõusoleku viia läbi hankemenetlus „Narva linnale audiitorteenuste osutamine aastateks 2022-2025“ ning hankedokumentide koostamisel arvestada revisjonikomisjoni soovitustega.

Avatud hankemenetlus oli läbi viidud e-riigihangete keskkonnas viitenumbriga 252469. Avatud hankemenetluse raames laekus üks pakkumus AUDEST AUDIITORTEENUSTE OSAÜHINGU (reg.nr 10177426) poolt maksumusega 36 480 eurot käibemaksuta.  AUDEST AUDIITORTEENUSTE OSAÜHINGU pakkumus vastas esitatud tingimustele ning pakkumus oli tunnustatud edukaks pakkumuseks, kui madalaima hinnaga pakkumus. 
Lähtudes eeltoodust ning juhindudes Narva Linnavolikogu  30.06.2022 otsuse nr 36 p.3.2. sätestatust Narva Linnavalitsus esitab hankemenetluse tulemused Narva Linnavolikogule kinnitamiseks ja audiitori määramiseks.
2. Õiguslikud alused

Kohaliku omavalitsuse korralduse seaduse §22 punkti 1 lõike 1 alusel on valla- ja linnaeelarve vastuvõtmine ja muutmine ning majandusaasta aruande kinnitamine ning audiitori määramine volikogu ainupädevuses. 
3. Otsus
3.1. Määrata audiitoriks AUDEST AUDIITORTEENUSTE OSAÜHING (reg.nr 10177426) Narva linnale audiitorteenuste osutamiseks Narva linna konsolideerimisgrupi 2022., 2023., 2024. ja 2025. majandusaastate aastaaruannete auditeerimisel.
3.2. Volitada Narva linnapead allkirjastama AUDEST AUDIITORTEENUSTE OSAÜHINGUGA  leping Narva linna konsolideerimisgrupi 2022., 2023., 2024. ja 2025. majandusaastate aastaaruannete auditeerimiseks AUDEST AUDIITORTEENUSTE OSAÜHINGU pakkumuses esitatud maksumusega 36 480 eurot (käibemaksuta).
4. Rakendussätted

4.1. Otsus jõustub seadusega ettenähtud korras.
4.2. Riigihanke eest vastutaval isikul teavitada otsusest pakkujat.

4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

